Anna Chancellor

**Anna Theodora Chancellor** (1965eko apirilaren 27a) britainiar aktorea da. Ezaguna da, batez ere, 1994. urtean Hugh Grantekin batera *Four Weddings and a Funeral* (euskaraz Lau Ezkontza eta Hileta Bat) filman «Duckface» pertsonaia interpretatzeagatik. Caroline Bingley gisa egindako lanarengatik ere aitortua izan da, 1995eko *Pride and Prejudice* (*Harrotasuna eta aurreiritzia)* filmean eta Juliet Shaw pertsonaia *Spooks* espioi telesailean egindako lanarengatik.

## Bizitza 
Anna John Paget Chancellorren eta Mary Alice Jolifferen alaba da (William Jolliffe 4. Hylton baroiaren alaba). Amaren aldetik, Herbert Henry Asquith lehen ministroaren bir-birbiloba da Anna eta bere aitaren aldetik Winchilsea eta Nottinghameko kondearen bir-biloba da. Bere osaba Alexander Chancellor kazetari eta komentatzailea da eta bere arbasoetako bat  izan zen Jane Austen idazle ospetsua.

### Bizitza pribatua 
Hogeita bat urte zituela, Londresko Musika eta Arte Dramatikoen Akademian egin zuen hirugarren urtea, haurdun geratu eta bertan behera utzi zituen ikasketak. 1988an Annak bere alaba Poppy Chancellor izan zuen, Jock Scott poeta eskoziarrarekin izandako harremanaren ondorioz; baina, harremana amaitu egin zen. 

1993an Nigel Willoughby kamarografoarekin hasi zen irteten, Boddington's-eko iragarki bat egiten ari zela ezagutu zuena; bikotea urte horretan bertan ezkondu zen, baina 1999. urtean dibortziatu zen. 

Geroago, Redha Debbah soinu teknikariarekin elkartu zen. Bikotea 2010ean ezkondu zen.

## Ibilbidea 
Antzerkian, zineman eta telebistan hainbat paperetan aritu da Anna; telebistan, 1995ean, *Pride and Prejudice* (*Harrotasuna eta aurreiritzia)* filmaren moldaketaren protagonista izan zen, eta, 2002an, *Tipping the Velvet* filmean agertu zen. 2005ean, *Spooks* telesail dramatikoan parte hartu zuen, eta Juliet Shaw pertsonaia zan zen.

Telebistan hainbatetan agertu da: *Jupiter Moon*, *Karaoke* serietxoan, *Cold Lazarus*, *The Dreamers*, *Inspector Morse*, *Agatha Christie: Poirot*, *Suburban Shootout* komedia satirikoa eta *Kavanagh QC* telesaileko atal batzuetan.

Zineman egin paper gogoangarrienetako bat «Duckface» izan zen 1994ko *Cuatro bodas y un funeral* (Lau Ezkontza eta Hileta Bat) komedian, Hugh Grant eta Andie MacDowellekin batera.

*Agente Cody Banks 2: Destino Londres* filmean eta *Breaking* thriller erromantikoan egin zuen lan Chancellorrek.

*Staggered* eta *The Man Who Knew Too Little* komedietan ere agertu zen Bill Murrayrekin, eta *The Hitchhiker’s Guide to the Galaxy* filmean Questular Rontok interpretatu zuen.

1999an, *Heart* filmean aritu zen; 2001ean, *Crush*  lanean aritu zen; Glynnis Payneren pertsonaia egin zuen, eta 2003an, *What a Girl Wants* filmean agertu zen, Amanda Bynesekin batera. 2008an, *Marple:* *Murder Is Easy* telesailetan aritu zen, Shirley Henderson aktorearekin batera, eta *My Family* telesailean, Zelda Nobbs pertsonaia interpretatuz. 2009an *House Husbands* komedian lan egin zuen.

2011n *The Hour* telesailtxoan agertu zen, eta Lix Storm korrespontsalaren papera egin zuen 2012ra arte.

2012an, *Pramface* telesailean parte hartzen hasi zen Janet Derbyshire pertsonaia interpretatzeko.

2014an, *Fleming: The Man Who Would Be Bond* telesailtxoan sartu zen, eta Monday tenientearen papera egin zuen, John Godfrey almirantearen idazkari eta Ian Flemingen bitartekari gisa.

2015eko uztailean iragarri zuten Annak  *This Beautiful Fantastic* filmean parte hartuko zuela.

2024an *My Lady Jane* seriean Lady Frances Grey pertsonaia interpretatu zuen.

## Filmografia 
### Telebistako serieak 
### Filmak 
### Agerraldiak 
### Antzerkia 
## Sariak eta hautagaitzak 
## Erreferentziak 
## Kanpo estekak 
* 
* Digital Spy > Celebrity News > Anna Chancellor  artxibatua.
* BBC: Drama Faces: Anna Chancellor
* Anna Chancellor Fan page
* Profila - Anna Chancellor
* Anna Chancellor Profile
* Anna Chancellor Fansite  artxibatua.